Title: Materiál
Author: eva Ružičková.
Last saved by: agenda0
Company: MPSV

Návrh vlády

na skrátené legislatívne konanie o vládnom návrhu zákona o platových pomeroch a ďalších náležitostiach súvisiacich s vykonávaním funkcie predsedu samosprávneho kraja

	Vládny návrh zákona o platových pomeroch a ďalších náležitostiach súvisiacich s vykonávaním funkcie predsedu samosprávneho kraja vychádza zo zákona č. 302/2001 Z. z. o samospráve vyšších územných celkov. Navrhuje sa ním upraviť platové pomery predsedov samosprávnych krajov, ako aj ďalšie náležitosti,  ako napr. odstupné, cestovné náhrady, dovolenka a ďalšie.

	Vzhľadom na už vyhlásené voľby do orgánov vyšších územných celkov, a teda aj ich predsedov, je nevyhnutné zabezpečiť naplnenie ústavného práva predsedov na odmenu za vykonanú prácu. Z uvedených dôvodov je potrebné podľa § 89 ods. 1 zákona  Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona  o platových pomeroch a ďalších náležitostiach súvisiacich s vykonávaním funkcie predsedu samosprávneho kraja.